Merimakas

Merimakas () – upė šiaurės rytų Jungtinėse Amerikos Valstijose, Naujajame Hampšyre ir Masačusetse. Prasideda Baltuosiuose kalnuose Naujojo Hampšyro centrinėje dalyje, susiliejus Pemigevaseto ir Vinipisokio upėms. Teka į pietus, žemupyje pasuka į šiaurės rytus ir teka Masačusetso teritorija. Įteka į Atlanto vandenyno Meino įlanką ties Niuberiportu.

Didžiausi intakai: Kentokekas, Sauheganas, Našua, Konkordas.


Paskutiniai 35 km veikiami jūros potvynių. XIX a. vid. – 1930 m. Merimako vandenys naudoti tekstilės įmonių įrengimams sukti. Vėliau tapo turistine arterija.

Pagrindiniai miestai prie Merimako: Konkordas, Mančesteris, Našua (N. Hampšyras), Louelis, Lorensas, Heivrilas (Masačusetsas).

 Šaltiniai 

Kategorija:JAV upės
Kategorija:Naujasis Hampšyras
Kategorija:Masačusetsas